Uznesenie Európskeho parlamentu návrhu opravného rozpočtu Európskej únie č. 2/2005 na rozpočtový rok 2005 - úprava platov (9491/2005 - C6-0172/2005 - 2005/2045(BUD))



Úradný vestník 133 E , 08/06/2006 S. 0103 - 0104



P6_TA(2005)0253 Návrh opravného rozpočtu č. 2/2005 Uznesenie Európskeho parlamentu návrhu opravného rozpočtu Európskej únie č. 2/2005 na rozpočtový rok 2005 - úprava platov (9491/2005 — C6-0172/2005 — 2005/2045(BUD)) Európsky parlament, - so zreteľom na článok 272 Zmluvy o ES a článok 177 Zmluvy o Euratome, - so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [1], a najmä na jeho články 37 a 38, - so zreteľom na všeobecný rozpočet Európskej únie na rozpočtový rok 2005, prijatý s konečnou platnosťou dňa 16. decembra 2004 [2], - so zreteľom na Medziinštitucionálnu dohodu zo dňa 6. mája 1999 medzi Európskym parlamentom, Radou a Komisiou o rozpočtovej disciplíne a o zlepšení rozpočtového postupu [3], - so zreteľom na predbežný návrh opravného rozpočtu Európskej únie č. 2/2005 na rozpočtový rok 2005, ktorý Komisia predložila dňa 30. marca 2005 (SEK(2005)0421), - so zreteľom na návrh opravného rozpočtu č. 2/2005 prijatý Radou dňa 30. mája 2005 (9491/2005 — C6-0172/2005), - so zreteľom na článok 69 a prílohu IV rokovacieho poriadku, - so zreteľom na správu Výboru pre rozpočet (A6-0190/2005), A. keďže úprava platov zamestnancov v roku 2004 bola nižšia, ako sa očakávalo, B. keďže rozpočtový orgán požiadal inštitúcie, aby predložili odhady v súvislosti s úpravou ich administratívnych výdavkov v dôsledku úpravy platov, C. keďže rozpočtový orgán vo svojom vyhlásení z 25. novembra 2004 [4] požadoval, aby obsahom daného opravného rozpočtu bolo výlučne zníženie rozpočtových prostriedkov určených na administratívne výdavky inštitúcií v dôsledku ročných úprav platov a dôchodkov, D. keďže návrh Komisie okrem iného obsahoval niektoré administratívne veci, ktoré sa netýkajú úpravy platov, 1. schvaľuje úpravu platov v Európskom parlamente, v Rade, na Súdnom dvore a Dvore audítorov, v Európskom hospodárskom a sociálnom výbore, vo Výbore regiónov, v úrade ombudsmana a Európskeho dozorného úradníka pre ochranu údajov prijatú v návrhu opravného rozpočtu Rady č. 2/2005; 2. rozhodol sa upraviť platy a dôchodky v rozpočte Komisie podľa predbežného návrhu opravného rozpočtu č. 2/2005 a v tejto súvislosti predkladá návrh na zmenu a doplnenie rozpočtu; 3. súhlasí s plánom stavu zamestnancov (Dvora audítorov a Európskeho dozorného úradníka pre ochranu údajov) a zmenami nomenklatúry (Komisie) prijatými v návrhu opravného rozpočtu Rady č. 2/2005; 4. rozhodol sa upraviť výpočty príjmov (Európskeho hospodárskeho a sociálneho výboru a Úradu pre publikácie) podľa predbežného návrhu opravného rozpočtu č. 2/2005 a v tejto súvislosti predkladá dva návrhy na zmenu a doplnenie rozpočtu; 5. poveruje svojho predsedu, aby postúpil toto uznesenie spolu s návrhmi zmien a doplnení k návrhu opravného rozpočtu č. 2/2005 Rade a Komisii a ďalším príslušným inštitúciám a orgánom. [1] Ú. v. ES L 248, 16.9.2002, s. 1. [2] Ú. v. EÚ L 60, 8.3.2005, s. 1. [3] Ú. v. ES C 172, 18.6.1999, s. 1. Dohoda zmenená a doplnená rozhodnutím 2003/429/ES (Ú. v. EÚ L 147, 14.6.2003, s. 25). [4] Prijaté texty zo dňa 16.12.2004, P6_TA(2004)0103. --------------------------------------------------